**Projektas**

**ŠILUTĖS RAJONO savivaldybės**

**taryba**

**SPRENDIMAS**

**DĖL ŠILUTĖS R. ŠVĖKŠNOS „SAULĖS“ GIMNAZIJOS VIDAUS STRUKTŪROS PERTVARKYMO IR NUOSTATŲ PAKEITIMO**

2020 m. gegužės d. Nr. T1-

### Šilutė

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 18 straipsnio 1 dalimi, 16 straipsnio 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 ir 5 punktais, Šilutės rajono savivaldybės taryba n u s p r e n d ž i a:

1. Nutraukti Šilutės r. Švėkšnos „Saulės“ gimnazijos Inkaklių daugiafunkcio centro veiklą nuo 2020 m. rugpjūčio 31 d.

2. Pakeisti Šilutės rajono savivaldybės tarybos 2019 m. liepos 25 d. sprendimo Nr. T1-95 „Dėl Šilutės r. Švėkšnos „Saulės“ gimnazijos vidaus struktūros pertvarkymo“ 2 punktu patvirtintus Šilutės r. Švėkšnos „Saulės“ gimnazijos nuostatus:

2.1. pripažinti netekusiu galios 19 punktą ir jo papunkčius: 19.1, 19.2, 19.3, 19.4, 19.5, 19.6, 19.7, 19.7.1, 19.7.2, 19.7.3; 19.8, 19.8.1, 19.8.2, 19.9, 19.10, 19.11;

2.2. pakeisti 32 punktą ir jį išdėstyti taip:

„32. Taryba sudaroma iš Gimnazijoje nedirbančių mokinių tėvų (kitų teisėtų mokinio atstovų), mokytojų, mokinių ir vietos bendruomenės atstovų. Taryba renkama trejiems metams.Tarybos nariu negali būti Mokyklos direktorius, valstybės politikai, politinio (asmeninio pasitikėjimo) valstybės tarnautojai.“;

2.2. pakeisti 33 punktą ir jį išdėstyti taip:

„33. Į Tarybą lygiomis dalimis (po tris) tėvus (kitus teisėtus mokinio atstovus) deleguoja Gimnazijos tėvų komitetas, mokytojus – Mokytojų taryba, 9-12 klasių mokinius – Mokinių taryba, 1 bendruomenės atstovą– Gimnazijos direktorius.“

2.3. papildyti 39 punktą 10 papunkčiu ir jį išdėstyti taip:

„39.10. kasmet vertina Mokyklos direktoriaus metų veiklos ataskaitą ir teikia savo sprendimą dėl ataskaitos Mokyklos savininko teises ir pareigas įgyvendinančiai institucijai.“

3. Įgalioti Šilutės r. Švėkšnos „Saulės“ gimnazijos direktorę Dalią Dirgėlienę įregistruoti nuostatų pakeitimus Juridinių asmenų registre iki 2020 m. rugpjūčio 31 d.

Savivaldybės meras

Virgilijus Pozingis Arvydas Bielskis Vita Stulgienė

2020-05- 2020-05-13(G) 2020-05-11

Parengė

Dainora Butvydienė

2020-05-11

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO ir kultūros skyriuS**

**AIŠKINAMASIS RAŠTAS**

**DĖL ŠILUTĖS R. ŠVĖKŠNOS „SAULĖS“ GIMNAZIJOS VIDAUS STRUKTŪROS PERTVARKYMO IR NUOSTATŲ PAKEITIMO PROJEKTO**

2020-05-11

Šilutė

|  |
| --- |
| **1. Parengto projekto tikslai ir uždaviniai.** |
| Nuo 2020 m. rugpjūčio 31 d. nutraukti Šilutės r. Švėkšnos „Saulės“ gimnazijos Inkaklių daugiafunkcio centro veiklą ir pakeisti Šilutės r. Švėkšnos „Saulės“ gimnazijos nuostatus. |
| **2. Kaip šiuo metu yra sureguliuoti projekte aptarti klausimai.** |
| Švėkšnos „Saulės“ gimnazijos Inkaklių daugiafunkciame centre nuo 2019-09-01 pradinio, priešmokyklinio, ikimokyklinio ugdymo ir kitos ugdomosios veiklos nebevykdomos, todėl tikslinga panaikinti struktūrinį padalinį – Inkaklių daugiafunkcį centrą. Gautas Švėkšnos ,,Saulės“ gimnazijos 2020-05-06 raštas Nr. D3-70 ([pridedama](SVI04aikinamojo_priedas.pdf)). |
| **3. Kokių pozityvių rezultatų laukiama.** |
| Gimnazija vykdys tik su mokinių ugdymu ir mokymu susijusią veiklą. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nebus. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Pakeisti Šilutės rajono savivaldybės tarybos 2019 m. liepos 25 d. sprendimo Nr. T1-95 „Dėl Šilutės r. Švėkšnos „Saulės“ gimnazijos vidaus struktūros pertvarkymo“ 2 punktu patvirtintus Šilutės r. Švėkšnos „Saulės“ gimnazijos nuostatus (pridedamas Nuostatų lyginamasis variantas, [aplankalas SVI04p](SVI04p.docx)). Nuostatų pakeitimams pritarė Švėkšnos „Saulės“ gimnazijos taryba 2020-05-11 protokoliniu nutarimu Nr.2. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, reikia atlikti antikorupcinį vertinimą. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| **8. Projekto autorius ar autorių grupė.** |
| Švietimo ir kultūros skyriaus vedėja Dainora Butvydienė, vyriausioji specialistė Nijolė Petkevičienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**  Gimnazijos nuostatai. |
| **10. Kiti, autorių nuomone, reikalingi pagrindimai ir paaiškinimai.** |
| Nereikia. |

Skyriaus vedėja Dainora Butvydienė